Аԥсны аҭыԥантәи ахаланапхгараҭарахь алхрақәа мҩаԥысит мшаԥы 11 рзы.Гал араион алхырҭатә тыԥқәа 10 рҿы алхрақәа мҩаԥысит, џьарак аиҭалхрақәа мҩаԥгахоит.
"Ахәбатәи алхырҭатә ҭыԥ хадаҟны алхрақәа мҩаԥысит, аха ҩыџьа абжьы еиҟараны ироуит, аӡәы иаҳа еиҵаны. Алхратә комиссиа ҳанеилатәа иҳаӡбеит аамҭа рацәак имгакәа ҩымчыбжьа бжьаҵаны алхрақәа ҟаҳҵарц мшаԥы 25 иақәыршәаны. Аха аиуристцәа иарҳәеит аҭыԥантәи алхрақәа рзы азакәан инақәыршәаны аиҭалхрақәа ҟалароуп ҩымз бжьаҵаны", - иҳәеит Амҷба.
Иара адырра ҟаиҵеит лаҵара 30 рзы араион аҟны аиҭалхрақәа рымҩаԥгара шазгәаҭоу.
Иара убас шәаԥхьар ҟалоит:
Раионк аԥсҭазаараҟынтә: Амҷба Гал аҭыԥантәи алхрақәа рылҵшәа иазкны
"Цәыбррамза 1 рзы ашколқәа рышәқәа аартразы гәҭыха змам ҳәа дыҟам. Имаҷым ари азҵаара иазхәыцуа. Адистанциатә ҵара Аԥсны ашколқәа изылшо ыҟазар ҟалап, жәаҳәарада, аха Тҟәарчал араион ашколкәа рзы акарантин ҟаларгьы, арҵара цароуп ашкол рҿы ҳәа агәаанагара сымоуп. Уи аус аиҿкаара иазхәыцуеит ҳраион ахадара. Хара хәыцрала уахәаԥшуазар, ари инымҵәо аҿкы чымазароуп, убри аҟнытә ашколқәа русура нырымкалар ҟалап ҳәа агәаанагара сымоуп. Ашкол аусура ахәыҷқәа еиҳагьы иахьчозар ҟалап. Ахәыҷқәа зегьы гәаҭан, асанитартә хылаԥшра бзиа ҟаҵаны, ҵыԥх ҳшалагаз еиԥш сынтәагьы, аҵара аус аиҿкаара, хымԥада, иахәҭоуп ҳәа сыԥхьаӡоит", - еиҭалҳәеит Хаҳәбиаԥҳа.
Инеиҵыху аиҿцәажәара шәазыӡырҩыр шәылшоит аудиофаил аҿы.
Иара убас шәаԥхьар ҟалоит:
Урыстәыла аенергетика аминистрра иҟанаҵаз ажәалагала абылтәы хымыз аекспорт аанкылара, ашәара аԥнаҵеит ҳтәыла амашьынаныҟәцаҩцәа рыбжьара. Аҧыза-министр Александр Анқәаб аекономика аминистр Кристина Озганԥҳаи иареи реипылараҿы адҵа лиҭеит ҳтәылахь анефть аалыҵқәа аагара знапы алакыу алархәны аҭагылазаашьа арҽеиразы азҵаарақәа ирылацәажәарц. Аҧыза- министр ихаҭыҧуаҩ, аекономика аминистр Кристина Озганԥҳа излазгәалҭаз ала, уажәтәазы ажәалагалақәа азырхиара иаҿуп анефтаалыҵқәа рзы. Аҭагылазаашьа зеиԥшроу, ԥхьаҟа иҿиар шалшо атәы арадио Sputnik аефир аҟны иалацәажәеит Аекономикеи азини ринститут аиҳабы Заур Шьалашьааи, аҳәынҭқарратә еилахәыра "Аԥсныбылтәы" аиҳабы Рамаз Џьапуеи.
Шәазыӡырҩы аудио.
Иара уьас шәаԥхьар ҟалоит:
АҞӘА, нанҳәа 5 – Sputnik, Бадри Есиава. Урыстәылатәи аспелеологцәа Аԥсны иҟоу Веревкин иҳаԥаҿы ахаҵа иԥсыбаҩ рбеит 1100 метра алаҟәыраҿы, абри атәы Sputnik иазеиҭеиҳәеит Урыстәыла аспелеологцәа Реидгыла анапхгара алахәыла Евгени Снедков.
"Нанҳәа 3, асааҭ 4:00 азы Москва, Перовсктәи аклуб аспелеологцәа ргәыԥ, 30 шықәса инарзынаԥшуа Веревкин иҳаԥаҿы аусурақәа мҩаԥызго, атурист иԥсыбаҩ рбеит. Аԥхьа аҭаларҭатә ҵеиџь ахықәаҿ ашаха рбеит, маҭәақәакгьы. Анаҩс 1100 метра алаҟәыраҿ ауаҩы иԥсыбаҩ кнаҳан", - иҳәеит иара.
Снедков иажәақәа рыла иҭахаз дыштуристыз еилкаахеит, избанзар аҳаԥы амаршрут ауадаҩра иақәшәомызт ихархәагақәа. Иҟалоит иара аԥышәеи амчи изымхазар. Уи адагьы асеиԥш иҟоу аҳаԥқәа аӡәы ихала аҭалара ашәарҭадара атехника еиланагоит. Иара ихаҭара шьықәзыргылаша ҳәа аспелеологцәа акгьы рзымԥшааит.
Урыстәылатәи аспелеологцәа ргәаанагарала Веревкин иҳаԥаҿы арыцҳара ҟалазар ҟалоит 2020 шықәса аԥхын ма ҭагалан.
Аспелеологцәа реидгыла Аԥсны АҶА ахь адырра ҟарҵеит.
"Идокументқәеи игәакьацәеи ԥшаатәуп. Иҟаҵатәу дара ирҳәароуп. Асеиԥш аан аԥсыбаҩ аҭгара рҽазыршәоит аха ариаҟара аҵаҟынтә уи уадаҩуп. 50 – 100-ҩык рҟынӡа аспелеологцәа аҭахуп. Аҳаԥаҿы ишәарҭоу аҭыԥқәа ыҟоуп",- иҳәоит Снедков.
Иара иҳәеит Аԥсныҟа амҩа ишықәло аспелеологцәа Реидгылаҟынтә уи азы аҳәара ҟаҵахар.
2020 шықәса нанҳәамзазы Арбаика аҳаԥаҿы дҭахеит аспелеолог Павел Демидов. Иԥсыбаҩ 300 метра рҟынтә ихагалан.
Веревкин иҳаԥы адунеи аҿы реиҳа иҵаулоу ҳәа иԥхьаӡоуп. 2018 шықәсазы урыстәылатәи аспелеологцәа 2212 метра илбааит.